hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu ca hu hu hu hu es hu hu hu hu hu hu hu hu hu hu hu hu hu hu hu hu hu hu hu en hu fa en hu ca en hu en en fr sl en hu ca fr en hu en ca en en ca en en nds en en ca en de sv en ca eu uk pt oc en fr de en es fr en hu fr hu en en en en de en ms de en pl en uk hu de hu pt ta uk fr zh en pl ru en fr fa en fi de hu en hu uk en de en es ca en en ca en hu fr cs lv sl uk en ca uk en ca en en oc en fr fr hu es ca en hu de en hu en uk en fr uk sv fr hu en oc uk en als uk de de en en ru en sv sv sl de ca uk en en en eo eu uk en ru en fr en hu ro fr uk ro fa en en es uk it oc en fr fr hbs_lat pl sl uk de de uk en en uk pl id uk sv hu hu it it it fr en hu sv fr ro en ca hu hu hbs_lat sl fr el hu hu hu hu hu hu hu hu hu hu hu hu hu hu hu hu hu hu hu hu hu hu hu sv hu ja ko zh zh hbs_lat zh cs hu de en en sv en fr cs hu de en en sv en en cs hu de en en sv nl en cs pt de en en sv en fr cs ceb de en en sv en en cs hu de en en sv it en da hu de en en sv nl fr cs hu fr sv en fr ru fr cs hu de en en fr ru fr cs hu de en en fr nl fr hbs_lat hbs_lat cs hu de en en fr ru en hbs_lat hbs_lat cs hu de en en fr en en hu hu hu hu hu hu hu hu hu hu hu hu hu hu hu hu hu hu hu hu sv hu ja ko zh zh hbs_lat zh cs hu fr fr en fr fr fr cs hu fr fr en es en en cs en fr fr en es ca fr cs hu fr fr en es en fr cs hu fr fr en es en en cs hbs_lat fr de en fr fr en da ceb fr sv sv fr en es cs hu fr de en fr nl fr cs sl fr sv sv fr en en cs hu fr sv sv fr fr en hu hu hu hu hu it sv hu en sv fr en de en sv en hu fr hu ro en hu de en ca cs eu de hu uk ca fa pl de cs es ro pl sl hu pl hu hu hu hu en vi fa en hu es en ro ca en pt ca en sv fr fr en pt en de en en fr en es en en es fr en de sv pl en de en cs de en lt en en en es en de fr hu en ca en nb fr en fi ca uk en zh uk fr de ceb id ar uk es oc uk fr fr en ca fr en fr de es fr hbs_lat en nn oc uk fr fr uk pt ca uk hu fr hu en de en hu ca uk hu ca en en zh uk en fr hu it da uk pt eu uk fr zh en de eu uk hu fr hu ms oc uk hu eu en hu zh en hu zh en uk sv hu de ms en en ru en en ru uk en fr en hu en pt eu ta en hbs_lat ur en ceb ca en en ca uk hu fr sl it sv en en fr en en fr uk pl fr en hu hu hu fr it it fr it hu zh zh eu ar ca hu fa zh ru en tr hu en hu hu en hu hu hu hu hu hu id hu hu hu hu hu hu sv hu ja ko zh zh hbs_lat zh cs hu de en en en en en cs hu de en en en en pl cs hu de en en en ru fr cs es de en en sv nl fr cs hu de en en sv en fr cs hu de en en sv de en da hu de en en fr ru fr cs es de en en fr pl en cs hu de en en fr en fr cs hu de en en fr de fr hu hu hu hu hu hu hu hu hu hu hu hu hu hu hu hu hu hu hu hu sv hu ja ko zh zh hbs_lat zh cs hu en en en de fr en cs hu fr sv en nb en fr cs hbs_lat fr sv en nb en fr cs hu fr en sv es fr en cs hu fr en sv es nl en cs hu fr en sv es fr en da hu fr sv sv fr en it cs hu fr sv sv fr fr es cs hu fr en fr fr en it cs en fr fr sv de fr fr hbs_lat hbs_lat fr hu fr en de en en en hu hu hu hu hu it sv sk fr cs en hu de en hu de cs it hu ca en hu id hu oc hu oc de sl ta hu oc hu ta cs en de hu ca hu oc hu hu en hu hu hu hu ro en hu fr nb fr nl en hu es de fr nl en hbs_lat fr nb fr fr de hu fr es fr en de en es de fr fr fr hu de fr de fr fr hu de fr de de fr hu fr de de en sv hu es fr de nl en hu de de fr en hbs_lat hbs_lat nb hu es en it en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hy hu en hu hu hu hu hu hu hu hu hu hu hu hu hu hu hu hu hu
a 41. férfi és a 26. női sakkolimpia 2014-08-01 és 2014-08-14 között (Tromsø, Norvégia)
A 41. férfi és 26. női sakkolimpiát 2014. augusztus 1. és augusztus 14. között rendezték meg a norvégiai Tromsø városában. A világ negyedik legnagyobb sporteseményének számító rendezvény a Nemzetközi Sakkszövetség (FIDE) égisze alatt került lebonyolításra. A versenyen nyílt[1] és női kategóriában indulhattak a nevező országok csapatai.
A verseny helyszíne a Tromsø belvárosában található Mackhallen, a világ legészakibb, 1877-ben épült egykori sörfőzdéjének épületében található 7000 négyzetméteres terem.[2]
1 A versenyzők és a bírói testület
4 A verseny fordulói és a végeredmény
A 2014-es sakkolimpiára 1570 versenyző nevezett, 175 országból 178 csapattal 881 fő a nyílt,[3] és 136 országból 139 csapatban 689 fő a női kategóriára.[4]
A nyílt mezőnyben a legerősebb átlag Élő-pontszámmal, 2777-tel az orosz válogatott rendelkezett. A magyar válogatott 2702-es átlag pontértéke a mezőnyben az 5. legerősebb volt. A nők mezőnyében 2544-es átlagértékkel Kína vezette a mezőnyt, a magyarok 2371-es átlagértéke a 13.[5]
A verseny főbírója a görög nemzetközi versenybíró Panagiotis Nikolopoulos; az összesen 184 fős bírói testületben két magyar nemzetközi versenybíró kapott helyet: Verőci Zsuzsa és Orsó Miklós.[6]
A versenynek nyolc hivatalos nagykövete volt, köztük a jelenlegi világbajnok norvég Magnus Carlsen, az exvilágbajnok orosz Anatolij Karpov, az egykori női világbajnok magyar-amerikai Polgár Zsuzsa, és az ugyancsak női exvilágbajnok orosz Alekszandra Kosztyenyuk.[7]
A nyílt versenyben legutóbb Örményország válogatottja, a női versenyben Oroszország csapata diadalmaskodott.[8]
A nyílt és a női verseny egymástól külön, 11 fordulós svájci rendszerben került megrendezésre. A csapatok 5 főt nevezhettek, akik közül egy-egy fordulóban 4-en játszanak. A csapatot alkotó versenyzők között előzetesen fel kellett állítani az erősorrendet, és azt meg kellett adni a versenybíróknak. A leadott erősorrendnek nem kell megegyeznie a versenyzők Élő-értékszámának sorrendjével. Az egyes fordulókban ennek az erősorrendnek a figyelembe vételével alkotnak 4 párt az egymással játszó a csapatok.
Az olimpiai versenyszabály szerint az egyes játszmákban a játékosoknak fejenként 90 perc áll 40 lépés megtételéhez a rendelkezésre. Ha ez idő alatt a játszma nem fejeződik be, akkor további 30-30 percet kapnak a játszma befejezéséig. Lépésenként 30 másodperc többletidőt kapnak.[5] Az egyes játszmák alatt a versenyzők csak a 30. lépéspárt követően, és játszmánként csak egy alkalommal ajánlhatnak döntetlent.
A csapatok pontszámát az egyes játékosok által elért eredmények összege adja. Egy játszmában a győzelemért 1 pont, a döntetlenért fél pont jár. A végeredmény az így szerzett pontok alapján kerül meghatározásra, és ha a csapatban szereplő játékosok legalább 2,5 pontot szereztek az ellenfél ellen, akkor a csapat győztesként került ki, és 2 csapatpontot kap. Döntetlen (2-2) esetén 1 pontot, míg vereség esetén 0 pontot.
Holtverseny esetén az Olimpiai Szabálykönyv G és H pontja szerint döntik el a sorrendet.[9] Először a Sonneborn–Berger-számítást veszik alapul.[10] Ha ez is egyenlő, akkor a játékosok által szerzett pontok összege dönt. Ha ez is egyenlő lenne, akkor az ellenfelek által szerzett csapatpontok összegét veszik alapul, nem számítva be a leggyengébb csapat eredményét.
A játszmák az első versenynapon, augusztus 2-án 15 órakor, a többi versenynapon 14 órakor, az utolsó forduló mérkőzései 11 órakor kezdődtek. Az 5. és a 10. fordulót követően, augusztus 7-én és 13-án pihenőnap volt beiktatva.
A nyílt versenyen a magyar válogatott első tábláján Lékó Péter (2740), a második Balogh Csaba (2637), a harmadik Almási Zoltán (2690), a negyedik az első olimpiáján szereplő Rapport Richárd (2704), míg az ötödik csapattag Polgár Judit (2676). A csapatkapitány Horváth Tamás.
Az egyéni teljesítmények alapján a 2839-es teljesítményértékkel a 2. táblán Balogh Csaba ezüstérmet szerzett.[12] A teljes mezőnyben ez volt a 4. legmagasabb teljesítményérték.[13] A 3. táblán Almási Zoltán eredménye a 7. legjobb volt.[14]
A verseny fordulói és a végeredménySzerkesztés
Az egyes fordulók mérkőzései és a játszmák élőben voltak követhetők, illetve minden eredmény látható, és a játszmák utólag is lejátszhatók az alábbi linken:
1. forduló (augusztus 2.)
Algéria–Magyarország 0-4 (Haddouche Mohamed – Balogh Csaba 0-1, Almási Zoltán – Bengherabi Khalil 1-0, Belouadah Saad – Rapport Richárd 0-1, Polgár Judit – Seddaoui Yamine 1-0)
Az első helyeken kiemelt csapatok mind megszerezték az első fordulóban (gyengébb ellenfelek ellen) kötelezőnek számító 4 egyéni győzelmet, és csapatuk számára a 2 pontot.
2. forduló (augusztus 3.)
Magyarország–Venezuela 2½-1½ (Lékó Péter – Iturrizaga Bonelli ½-½ , Ynojosa Aponte – Almási Zoltán 0-1, Rapport Richárd – Rohl Montes 0-1, Guerrero Vargas – Polgár Judit 0-1)
A vártnál kisebb arányban, de sikerült a csapatgyőzelemért járó 2 pontot megszerezni. Az esélyes csapatok közül nagy meglepetésre Ukrajna 2-2-t játszott a norvég 2. csapat ellen, így 1 csapatpontot vesztett. Az egyéni játszmákat tekintve az oroszok, a kínaiak, az azeriek fél-fél pontot, az örmények és az amerikaiak egyet-egyet hullajtottak el. A nyílt versenyben két csapatgyőzelemmel 22 csapat rendelkezik, közülük 8 csapat 100%-os.
3. forduló (augusztus 4.)
A 3. fordulóban már erős ellenféllel, a 7. kiemelt kínai válogatottal került össze a magyar csapat.
Magyarország–Kína 1½-2½ (Lékó Péter (2740) – Yue Wang (2718) 1-0, Ting Li-zsen (2742) – Balogh Csaba (2637) 1-0, Almási Zoltán (2690) – Jü Jang-ji (2668) 0-1, Hua Ni (2666) – Rapport Richárd (2704) ½-½)
Férfi csapatunk sajnos balszerencsés körülmények között elszenvedte első vereségét. A sokáig döntetlenre álló mérkőzésen 1,5-1,5 állásnál egy döntetlen vezérvégjátékban Almási egy hibás lépése a vezérek cseréjét eredményezte, és az ezt követően kialakult gyalogvégjáték viszont már menthetetlen volt számára.
A férfi mezőnyben már nincs 100%-os együttes. Mindhárom mérkőzését 11 csapat nyerte meg. Az eddigi játszmákban az orosz válogatott mindössze fél pontot vesztett.
4. forduló (augusztus 5.)
Portugália–Magyarország ½-3½ (Dias, Paulo – Lékó Péter ½-½ , Balogh Csaba – Ferreira, Jorge Viterbo 1-0, Rocha, Sergio – Almási Zoltán 0-1, Polgár Judit – Santos, Hugo Lima 1-0)
A negyedik forduló után már csak három csapat áll pontveszteség nélkül, 8 ponttal az élen: Azerbajdzsán, Bulgária és Szerbia. A címvédő Örményország – a franciáktól a 3. fordulóban elszenvedett vereség következtében – egyelőre csak a 22. helyen áll. A franciákat viszont – meglepetésre – az azeriek győzték le.
5. forduló (augusztus 6.)
Magyarország–Spanyolország 2½-1½ (Lékó Péter – Vallejo Pons ½-½, Anton Giujjardo, David – Balogh Csaba 0-1, Almási Zoltán – Salgado Lopez, Ivan 1-0, Illescas Cordoba, Miguel – Rapport Richárd 1-0)
Az ötödik forduló után a nyílt versenyben már nincs pontveszteség nélküli csapat. 9 ponttal hét csapat rendelkezik. A holtversenyszámítás alapján az élen jelenleg Azerbajdzsán áll, Szerbia és Kazahsztán előtt. A magyar válogatott az első szünnap előtt a 8–24. helyen áll holtversenyben. A címvédő örmény válogatott a 17. helyen áll.
Az élcsoport állása az 5. forduló után
6. forduló (augusztus 8.)
Vietnam–Magyarország 1-3 (Le, Quang Liem – Lékó Péter ½-½, Balogh Csaba – Nguyen, Ngoc ½-½, Nguyen, Duc Hoa – Almási Zoltán 0-1, Polgár Judit – Nguyen, Huynh 1-0)
A magyar csapat ezzel a győzelmével a 3–12. (a holtversenyszámítás után a 10.) helyre jött fel, mindössze 1 csapatponttal leszakadva az élen álló Azerbajdzsán és Kuba válogatottjai mögött.
7. forduló (augusztus 9.)
Az eddigi legnehezebb ellenfél, a címvédő Örményország lett a 7. fordulóban a magyar válogatott ellenfele. Az örmények a magyarokkal azonos pontszámmal a 11. helyezettek a 6. forduló után. Az éltáblásuk a világranglista jelenlegi második helyezettje.
Örményország–Magyarország 2-2 (Levon Aronján – Lékó Péter 1-0, Balogh Csaba – Gabriel Szargiszjan 1-0, Szergej Movszeszjan – Rapport Richárd ½-½, Polgár Judit – Vladimir Hakobján ½-½)
Remek döntetlen az olimpiai bajnoki címet védő örmény válogatott ellen! Ezzel a döntetlennel a csapat 11 pontjával a 6–14. helyen áll, az egyedül vezető 13 pontos Azerbajdzsán, és négy 12 pontos csapat (Kína, Csehország, Bulgária, Románia) mögött.
8. forduló (augusztus 10.)
A 8. fordulóbeli ellenfélnek, az Egyesült Államoknak ugyanúgy 11 pontja van, mint a magyar csapatnak. A legutóbbi fordulóban Üzbegisztánt verték meggyőző, 3½-½ arányban.
Magyarország–Amerikai Egyesült Államok 2-2 (Lékó Péter – Nakamura, Hikaru ½-½, Kamsky, Gata – Almási Zoltán ½-½, Rapport Richárd – Onischuk, Alexander 1-0 Shankland, Samuel L. – Polgár Judit 1-0 )
9. forduló (augusztus 11.)
Izrael–Magyarország 1-3 (Borisz Gelfand – Lékó Péter ½-½, Balogh Csaba – Rodshtein, Maxim 1-0, Smirin, Ilia – Almási Zoltån ½-½, Rapport Richárd – Sutovsky, Emil 1-0)
10. forduló (augusztus 12.)
Magyarország–Románia 3-1 (Lékó Péter – Lupulescu, Constantin ½-½, Pârligras, M-E. – Balogh Csaba 0-1, Almási Zoltán – Jianu, V-C. ½-½, Vajda Levente – Rapport Richárd 0-1)
A második pihenőnap előtt a magyar csapat a 2. helyen áll, és ha az utolsó fordulóban győz, akkor ezüstérmes!
11. forduló (augusztus 14.)
A magyar válogatott éremért játszott az utolsó fordulóban! Győzelem esetén biztos az ezüstérem, ha a lengyelek megverik a kínaiakat – amire kicsi az esély –, akkor akár még arany is lehet. Döntetlen esetén valószínűleg ezüstérem, a több mérkőzéstől függően esetleg bronzérem lehetséges.
Magyarország–Ukrajna 2-2 (Lékó Péter – Ruszlan Ponomarjov ½-½, Pavlo Eljanov – Balogh Csaba ½-½, Almási Zoltán – Anton Korobov ½-½, Olekszandr Mojiszejenko – Rapport Richárd ½-½)
A magyar csapat nem kis izgalmak után ezüstérmet nyert, a Sonneborn–Berger-számítás szerint mindössze fél ponttal előzve meg India válogatottját!
A nyílt verseny végeredménye
A legjobb teljesítményértékük alapján táblánként egyéni érmeket nyertek:
Nguyễn Ngọc Trường Sơn   Vietnám
Isan Reynaldo Ortiz Suarez   Kuba
A női versenyen az első táblán Hoang Thanh Trang (2485) játszik, a másodikon a kétszeres olimpiai bajnok, nagy visszatérő Mádl Ildikó (2347). Rajtuk kívül még Gara Anita (2327), Gara Tícia (2321) és Papp Petra (2274) alkotják a magyar válogatott csapatot. A női csapat kapitánya Hazai László.
1. forduló (augusztus 2.)
Bolívia–Magyarország 0-4 (Ramirez, Maria Eugenia – Mádl Ildikó 0-1, Gara Anita – Cordero, Daniela 1-0, Estrada, Lucia – Gara Tícia 0-1, Papp Petra – Prado, Alexandra 1-0)
Az első helyeken kiemelt csapatok mind 4 egyéni győzelemmel szerezték meg az első fordulóban (gyengébb ellenfelek ellen) kötelezőnek számító 2 pontot.
2. forduló (augusztus 3.)
Magyarország–Libanon 4-0 (Hoang Thanh Trang – Mouradian, Knarik 1–0, Nekrasova, Elene – Gara Anita 0–1, Gara Tícia – Yalloul, Maya 1–0, Bedrosian, Danielle – Papp Petra 0–1)
Női csapatunk biztosan, pontveszteség nélkül vette a 2. fordulót is. A magyar válogatotton kívül még 8 csapat rendelkezik 100%-os eredménnyel a 16 darab 4 ponttal rendelkező csapat közül. Az egyéni játszmákat tekintve az ukránok és a grúzok 1-1, az indiaiak fél pontot hullajtottak el.
3. forduló (augusztus 4.)
Norvégia–Magyarország 1-3 (Sahl, Seira Barth – Hoang Thanh Trang 0-1, Mádl Ildikó – Berke, Silje 1-0, Koskela, Niina – Gara Tícia ½-½, Papp Petra – Hagesather, Ellen ½-½)
Női csapatunk 3. magabiztos győzelmét aratta, amely szerencsés esetben akár nagyobb arányú is lehetett volna.
A női mezőnyben 12 csapat nyerte meg mindhárom csapatmérkőzését, de már csak egyedül Irán 100%-os. Őket a magyar, a kínai és az örmény válogatott követi, akik eddig 1 pontot vesztettek a maximálisan lehetségesből.
4. forduló (augusztus 5.)
Magyarország–Kuba 3-1 (Hoang Thanh Trang – Ordaz Valdes, Lisandra Teresa ½-½, Marrero Lopez, Yaniet – Mádl Ildikó ½-½, Gara Anita – Vigoa Apecheche, Yanira 1-0, Arribas Robaina, Maritza – Gara Tícia 0-1)
A nőknél még 5 csapat nem vesztett pontot, köztük a magyar válogatott. A holtversenyszámítás alapján a magyarok jelenleg a 3. helyen állnak, megelőzve a címvédő orosz válogatottat. Az élen Kína együttese áll, őket Indonézia követi. A holtversenyszámítás érdekessége, hogy az egyénileg legtöbb pontot szerző Irán együttese az 5. helyezett.
5. forduló (augusztus 6.)
Az eddig kiválóan szereplő magyar női válogatott ellenfele az az Irán, amely eddig a 4 fordulóban lejátszott 16 játszmában 15½ pontot szerzett.
Magyarország–Irán 2½-1½ (Hoang Thanh Trang – Pourkashiyan, Atousa 1-0, Khademalsharieh, Sarasadat – Mádl Ildikó ½-½, Gara Anita – Hejazipour, Mitra ½-½, Asgarizadeh, Minoo – Papp Petra ½-½)
A női versenyben 3 csapat nyerte meg mind az öt eddigi mérkőzését, köztük a magyar válogatott. Az első szünnap előtt a holtversenyszámítás után Kína áll az élen, megelőzve Magyarország és a címvédő Oroszország válogatottját. A magyar női csapat eddig bravúrosan szerepelt. A szünnap után az éllovasok rangadóján Kína válogatottja az ellenfél.
Az élcsoport állása az 5. forduló után
6. forduló (augusztus 8.)
A verseny két éllovasának rangadójára került sor, amelyen a kínai csapat minden tagjának Élő-pontszáma jelentősen magasabb a magyar játékosokénál. A bravúr sajnos nem sikerült, csupán a két világossal játszott játszmában sikerült döntetlent elérni, de ez is tisztes helytállás volt a sokkal erősebb ellenfelek ellen.
Kína–Magyarország 3-1 (Hou Ji-fan (2661) – Hoang Thanh Trang (2485) 1-0, Mádl Ildikó (2347) – Csü Ven-csün (2559) ½-½, Csao Hszüe (2508) – Gara Anita (2327) 1-0, Gara Tícia (2321) – Tan, Zhongyi (2468) ½-½)
A fordulót követően már csak két csapat, Kína és Oroszország együttese állt maximális pontszámmal, 12 ponttal az élen. Őket 11 ponttal Lengyelország követte. Magyarország a 4–9. helyen előállt holtversenyben a 6. helyen állt.
7. forduló (augusztus 9.)
A csapat 7. fordulóbeli ellenfele Románia válogatottja, akik 10 csapatpontjukkal éppen hogy megelőzve a magyar csapatot, a forduló előtt az 5. helyen álltak. A román csapat Élő-pontszámának átlaga magasabb a magyarénál, az első tábla kivételével erősebbek a mieinknél.
Magyarország–Románia 2½-1½ (Hoang Thanh Trang – Peptan, Corina-Isabela ½-½, Foișor, Cristina-Adela – Mádl Ildikó ½-½, Gara Tícia – L'Ami, Alina 1-0, Bulmaga, Irina – Papp Petra ½-½)
Szép győzelem az erősebbnek számító román csapat ellen! Ezzel a győzelemmel a női csapat 12 pontjával a 14 pontos Oroszország mögött a 2–4. helyen állt, holtversenyben Kínával és Lengyelországgal.
8. forduló (augusztus 10.)
A magyar csapat eddigi remek szereplése eredményeként a 8. fordulóban szembekerült az eddig mind a hét mérkőzését megnyerő, a legutóbbi fordulóban a kínaiakat verő, olimpiai bajnoki címvédővel, Oroszország válogatottjával.
Oroszország–Magyarország 3½-½ (Jekatyerina Lagno – Hoang Thanh Trang ½-½, Mádl ldikó – Valentyina Gunyina 0-1, Alekszandra Kosztyenyuk – Gara Anita 1-0 , Gara Tícia – Natalja Pogonyina 0-1)
9. forduló (augusztus 11.)
Németország–Magyarország 2½-1½ (Paehtz, Elisabeth – Hoang Thanh Trang 1-0, Mádl Ildikó – Schleining, Zoya 1-0, Melamed, Tatjana – Gara Anita ½-½, Gara Tícia – Hoolt, Sarah 0-1)
10. forduló (augusztus 12.)
Magyarország–Mongólia 1½-2½ (Hoang Thanh Trang – Munguntuul B. 0-1, Batchimeg T. – Mádl Ildikó 0-1, Gara Anita – Bayarmaa B. 0-1, Ankhchimeg B. – Papp Petra ½-½)
11. forduló (augusztus 14.)
A magyar női válogatott a 7. forduló után még a 2–4. helyen állt, az azóta elszenvedett három vereség miatt a 31. helyre esett vissza. Egy győzelem esetén az eredeti csapatrangsornak megfelelő, 13. hely körüli eredmény nem elérhetetlen.
Izrael–Magyarország 2½-1½ (Klinova, Masha – Hoang Thanh Trang 0-1, Mádl Ildikó – Shvayger, Yuliya 0-1, Vasiliev, Olga – Gara Tícia ½-½, Papp Petra – Borsuk, Angela 0-1)
Az újabb, sorban a negyedik vereség következtében a magyar női válogatott a 12 pontosak között a sorrendet eldöntő holtversenyszámítás szerint a legjobbak, de így is csak a 45. helyen végeztek.
A női verseny végeredménye
A legjobb teljesítményértékük alapján táblánként egyéni érmeket nyertek:
A Nona Gaprindasvili-trófeát a FIDE 1997-ben alapította az 1971–1987 közötti női világbajnok tiszteletére. Annak az országnak a válogatottja kapja, amelynek a nyílt és a női versenyben szerzett csapatpontszámainak összege a legnagyobb. Holtverseny esetén az eredeti sorrendeket eldöntő számításokat adják össze.[21]
↑ Régebben férfi kategóriának nevezték, amelyben egyaránt részt vehetnek férfiak és nők is.
↑ The Venue (angol nyelven). Chess24.com. (Hozzáférés: 2014. augusztus 1.)
↑ Tromso Chess Olympiad Men LIVE! (angol nyelven). ChessDom, 2014. július 31. (Hozzáférés: 2014. augusztus 1.)
↑ Tromso Chess Olympiad Women LIVE! (angol nyelven). ChessDom, 2014. július 31. (Hozzáférés: 2014. augusztus 1.)
↑ a b Albert Silver: Tromso 2014: Preview and preparations (angol nyelven). ChessBase - ChessNews, 2014. július 27. (Hozzáférés: 2014. augusztus 1.)
↑ Tromso Chess Olympiad: Officials and Match Arbiters (angol nyelven). World Chess Federation, 2014. május 23. (Hozzáférés: 2014. augusztus 1.)
↑ Ambassadors (angol nyelven). chess24.com. (Hozzáférés: 2014. augusztus 1.)
↑ Verőci Zsuzsa: Címvédőként az örmény férficsapat és az orosz női válogatott játszik (magyar nyelven). Magyar Sakkszövetség (chess.hu), 2014. július 29. (Hozzáférés: 2014. augusztus 1.)
↑ Olympiad Pairing Rules (angol nyelven). World Chess Federation. (Hozzáférés: 2014. augusztus 1.)
↑ Amely csapatok ellen nyert a holtversenyben álló csapat (legalább 2½-1½ arányban), azok esetében az ellenfelek által elért végső összpontszámot, amelyek ellen döntetlent ért el, azok esetében az ellenfelek által elért végső összpontszám felét veszik figyelembe, és az így kapott összeget vetik össze a holtversenyben levő csapatoknál. Amely csapatnál ez az összeg nagyobb, az végez az előkelőbb helyen. Többszörös holtverseny esetén ugyanez a számítás menete. Ebben az esetben a több csapat között a helyezéseket a kapott összeg nagysága szerinti sorrend határozza meg.
↑ Admin: Sakkolimpia sajtótájékoztató (magyar nyelven). Magyar Sakkszövetség, 2014. július 30. (Hozzáférés: 2014. augusztus 1.)
↑ Board-prizes (Final Ranking after 11 Rounds) - Open (Board 2) (angol nyelven). Chess-Results.com Heinz Herzog. (Hozzáférés: 2014. augusztus 14.)
↑ The best players sorted according Rp, Pts, games, %, board (Final Ranking after 11 Rounds) - Open (angol nyelven). Chess-Results.com Heinz Herzog. (Hozzáférés: 2014. augusztus 14.)
↑ Board-prizes (Final Ranking after 11 Rounds) - Open (Board 3) (angol nyelven). Chess-Results.com Heinz Herzog. (Hozzáférés: 2014. augusztus 14.)
↑ a b c d Csapatgyőzelmek száma
↑ a b c d Döntetlen, 2-2-es csapateredmények száma
↑ a b c d Csapat által elszenvedett vereségek száma
↑ a b c d Csapatpontszám
↑ a b c d A holtversenyt eldöntő Sonneborn–Berger-számítás szerinti pont
↑ a b c d Az S-B pont egyenlősége esetén a holtversenyt eldöntő egyéni pontszámok összege
↑ Gaprindashvilicup (Best federation = sum (open + women)) (angol nyelven). Chess-results.com, Heinz Herzog. (Hozzáférés: 2014. augusztus 17.)
A Wikimédia Commons tartalmaz 2014-es sakkolimpia témájú médiaállományokat.
Verőci Zsuzsa sakkblogja 2014-08-02 – 2014-08-18 közötti bejegyzések
Sakk-mester blog 2014-08-02 – 2014-08-15 közötti bejegyzések (page 6–page 14)
Sportportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=2014-es_sakkolimpia&oldid=24418293”
Utoljára szerkesztve 2021. november 26., 11:45-kor
A lap utolsó módosítása: 2021. november 26., 11:45
A lap szövege CC BY-SA 3.0 alatt érhető el, ha nincs külön jelölve.